Afganistanissa verinen vaalipäivä - Ulkomaat - Uutiset - MTV.fi
Julkaistu 18.09.2010 12:36
Afganistanin vaalit vuonna 2009. (EPA)
Afganistanin tämänpäiväisiä parlamenttivaaleja varjostivat taleban-kapinallisten hyökkäykset. Eri puolilla maata tehdyissä iskuissa sai surmansa ainakin 14 ihmistä, lisäksi kymmeniä loukkaantui. Aamulla myös Naton päämajaa Kabulissa tulitettiin raketein.Väkivallasta huolimatta viranomaiset kehuivat pystyneensä pitämään yli 90 prosenttia äänestyspaikoista auki. Äänestysprosentti jäi alustavien arvioiden mukaan 40:een.
Afganistanin presidentti Hamid Karzai äänesti heti aamulla presidentinpalatsin lähellä Kabulissa. Karzai kehotti ihmisiä noudattamaan hänen esimerkkiään ja äänestämään "paremman tulevaisuuden puolesta".Hyökkäysten lisäksi vaaleja varjostivat vilppiepäilyt. Ihmisiltä löydettiin väärennettyjä äänestyslippuja. Osa oli kyennyt pesemään pois kädestään musteleiman, jonka oli tarkoitus estää äänestäminen useampaa kertaan.(MTV3 - STT - DPA - AFP)Katso Rita Strömmerin juttu: (Kymmenen uutiset 18.9.2010)
EU pohtii romaniasiaa ensi kuussa Bukarestissa Uusimmat uutisvideot